**Saopštenje za medije**

**Univerzalni periodični pregled će razmatrati stanje ljudskih prava u Srbiji**

**ŽENEVA (19. januar 2018.)** – Radna grupa za Univerzalni periodični pregled (UPR) pri Savetu za ljudska prava Ujedinjenih nacija po treći put će razmatrati stanje ljudskih prava u Srbiji, u sredu 24. januara, na sastanku koji će biti [uživo prenošen preko interneta.](http://webtv.un.org/)

Srbija je jedna od 14 zemalja koje će Radna grupa za UPR razmatrati na predstojećoj sednici od 15. do 26. januara. [Prvi UPR za Srbiju je održan decembra 2008, a drugi oktobra 2013.](http://www.ohchr.org/EN/HRBodies/UPR/Pages/RSindex.aspx)

Pregled se zasniva na sledećim dokumentima: 1) nacionalni izveštaj – informacije koje je dostavila država koja je predmet pregleda; 2) informacije iz izveštaja nezavisnih eksperata i grupa za ljudska prava, kao što su Specijalne procedure, ugovorna tela za ljudska prava i druga UN tela; 3) informacije koje su dostavile druge zainteresovane strane, uključujući nacionalne institucije za ljudska prava, regionalne organizacije i civilno društvo.

Tri **izveštaja** koji će poslužiti kao osnova za pregled Srbije 24. januara mogu se preuzeti ovde: <http://www.ohchr.org/EN/HRBodies/UPR/Pages/RSindex.aspx>

**Mesto**: Soba 20, Palata nacija, Ženeva

**Datum i vreme**: 14.30 – 18.00, sreda, 24. januar (lokalno vreme u Ženevi, GMT + 1 sat)

UPR predstavlja jedinstven proces koji podrazumeva periodični pregled stanja ljudskih prava u svih 193 država članica UN. Od prvog sastanka, koji je održan aprila 2008, sve države članice su dva puta bile predmet pregleda, u okviru prvog i drugog ciklusa UPR. U toku trećeg ciklusa UPR, od država se ponovo očekuje da navedu koje korake su preduzele kako bi sprovele preporuke dobijene prilikom prethodnih pregleda, za koje su se obavezale da će ih sprovesti. Takođe, predstavnici države će opisati najnoviju situaciju u vezi sa razvojem ljudskih prava u njihovim zemljama.

Delegaciju Srbije će predvoditi gđa Suzana Paunović, Vršilac dužnosti Direktora Kancelarije za ljudska i manjinska prava Republike Srbije.

Tri države koje imaju ulogu izvestilaca za pregled Srbije („trojka“) su Togo, Filipini i Belgija.

**Internet prenos sednice** će biti dostupan na <http://webtv.un.org>

Spisak govornika i svi raspoloživi govori koji će se održati tokom pregleda Srbije biće postavljeni na UPR Ekstranet i dostupni preko sledećeg linka: <https://extranet.ohchr.org/sites/upr/Sessions/29session/Serbia/Pages/default.aspx>

Prema rasporedu, Radna grupa za UPR **će usvojiti preporuke za Srbiju** u 17.30 časova 26. januara.  Država koja je predmet pregleda može da iznese svoje stavove u vezi sa preporukama datim tokom pregleda. Na ovaj datum, preporuke će unapred biti dostavljene medijima.

KRAJ

*Za više informacija i pitanja u vezi sa medijima, molimo vas da se obratite Rolandu Gomesu na +41 (0) 22 917 9711 /*[*rgomez@ohchr.org*](mailto:rgomez@ohchr.org)*, Sari Lubersen na +41 (0) 22 917 9689 /* [*slubbersen@ohchr.org*](mailto:slubbersen@ohchr.org) *ili Sedriku Sapeju na +41 (0) 22 917 9751 /* [*csapey@ohchr.org*](mailto:csapey@ohchr.org)

*Da saznate više o Univerzalnom periodičnom pregledu, posetite:* [*www.ohchr.org/hrc/upr*](http://www.ohchr.org/hrc/upr)

**Pratite Savet za ljudska prava Ujedinjenih nacija na društvenim mrežama:**

**Facebook:** <https://www.facebook.com/UNHRC>

**Twitter:** <https://twitter.com/UN_HRC>

**YouTube:**  <https://www.youtube.com/c/UNHumanRightsCouncil>